ZIGA วิ่งแรง! 3 วันราคาพุ่งเกือบ 18% ลุ้นกำไรปี 63 โตกระฉูด-เทคนิคหนุน
ZIGA วิ่งแรง! 3 วันราคาพุ่งเกือบ 18% ลุ้นกำไรปี 63 โตกระฉูด-เทคนิคหนุน ล่าสุดอยู่ที่ 3.30 บาท บวก 0.10 บาท หรือ 3.12% มูลค่าซื้อขาย 58.50 ล้านบาท
ZIGA วิ่งแรง! 3 วันราคาพุ่งเกือบ 18% ลุ้นกำไรปี 63 โตกระฉูด-เทคนิคหนุน ล่าสุดอยู่ที่ 3.30 บาท บวก 0.10 บาท หรือ 3.12% มูลค่าซื้อขาย 58.50 ล้านบาท
13 ม.ค. 2564

ผู้สื่อข่าวรายงานว่า ราคาหุ้น บริษัท ซิก้า อินโนเวชั่น จำกัด (มหาชน) หรือ ZIGA ล่าสุด ณ เวลา 14.56 น. อยู่ที่ 3.30 บาท บวก 0.10 บาท หรือ 3.12% สูงสุดที่ 3.36 บาท ต่ำสุดที่ 3.24 บาท ด้วยมูลค่าซื้อขาย 58.50 ล้านบาท ทั้งนี้ ราคาหุ้น ZIGA ปรับตัวขึ้น 3 วันติด นับตั้งแต่ราคาหุ้นอยู่ที่ระดับ 2.80 บาท เมื่อวันที่ 8 ม.ค.2564 คิดเป็นการปรับตัวขึ้น 17.86%

ด้าน บล.กสิกรไทย ระบุในบทวิเคราะห์ แนะนำ “ซื้อเก็งกำไร” และรับเพิ่มหากย่อมาแถว 3.1 โดยมีแนวรอแบ่งขายทำกำไรอยู่แถว 3.4 และ 3.6 ในขณะที่ใช้การถดถอยหลุด 3 เป็น stop loss
โดยราคาพักฐานจาก 3.14 ลงมาขอบล่างบริเวณ 2.7 ก่อนดีดตัวขึ้นเหนือกลุ่มเส้นเฉลี่ย และผ่านเว้นกดด้วย Vol. เพิ่มขึ้น ด้าน MACD วกตัวเหนือ Signal line หลังพักตัวลงมาแถวเส้นศูนย์ สนับสนุนโอกาสที่ราคาจะมีแรงแกว่งตัวขึ้นหาขอบบนช่องขนาน
ส่วน ด้าน บล.ฟินันเซีย ไซรัส ระบุในบทวิเคราะห์ แนะนำ “ซื้อ” ZIGA ราคาเป้าหมาย 4.30 บาท โดยราคาสินแร่เหล็กในตลาดล่วงหน้าของจีน (Dalian Exchange) แม้จะพักฐานหลังจากที่ปรับขึ้นไปแรงมาก แต่ยังอยู่ในระดับสูงและเพิ่มขึ้น 19% MTD เป็นบวกต่อมาร์จิ้นของ ZIGA
แม้จำนวนวันทำงานในไตรมาส 4/63 จะน้อยแต่คาดกำไรจะยังน่าประทับใจ 38 ล้านบาท ลดลง 8% เมื่อเทียบจากไตรมาสก่อน แตะเพิ่มขึ้น 1,178% เมื่อเทียบจากปีก่อน ทำให้กำไรทั้งปี 2563 เพิ่มขึ้น 232% เมื่อเทียบจากปีก่อน และโตต่อ 26% เมื่อเทียบจากปีก่อนในปี 2564 จากการขยายช่องทางขายปลีกและ online รวมถึงเร่งขายสาขา